CELEX: 32012D0431
Language: bg
Date: 2012-06-26 00:00:00
Title: 2012/431/ЕС: Решение на Съвета от 26 юни 2012 година относно позицията, която да бъде заета от името на Европейския съюз в Съвместния комитет ЕС—ЕАСТ по отношение на приемането на решение за изменение на Конвенцията от 20 май 1987 г. за общ транзитен режим

26.7.2012   
            
            
               BG
            
            
               Официален вестник на Европейския съюз
            
            
               L 199/15
            
         РЕШЕНИЕ НА СЪВЕТА
   от 26 юни 2012 година
   относно позицията, която да бъде заета от името на Европейския съюз в Съвместния комитет ЕС—ЕАСТ по отношение на приемането на решение за изменение на Конвенцията от 20 май 1987 г. за общ транзитен режим
   (2012/431/ЕС)
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за функционирането на Европейския съюз, и по-специално член 207, параграф 4, първа алинея, във връзка с член 218, параграф 9 от него,
   като взе предвид предложението на Европейската комисия,
   като има предвид, че:
   
               (1)
            
            
               Член 15а от Конвенцията от 20 май 1987 г. за общ транзитен режим (1) (наричана по-долу „Конвенцията“) дава възможност трета държава да стане договаряща страна по посочената конвенция след решение на създадения с конвенцията Съвместен комитет да покани тази държава.
            
         
               (2)
            
            
               Член 15 от конвенцията оправомощава Съвместния комитет да препоръчва и приема, посредством решения, изменения в посочената конвенция и допълненията към нея.
            
         
               (3)
            
            
               Хърватия официално изрази желанието си да се присъедини към системата на общ транзитен режим и получи покана след решението на Съвместния комитет от 19 януари 2012 г.
            
         
               (4)
            
            
               Тъй като удовлетворява съществените правни, структурни и информационно-технологични изисквания, които са предпоставки за присъединяване, Хърватия ще се присъедини към конвенцията.
            
         
               (5)
            
            
               Разширяването на общата транзитна система ще наложи някои изменения на конвенцията. Те засягат въвеждането на нови текстове на хърватски език на езиковите препратки и съответното адаптиране на документите за гаранция.
            
         
               (6)
            
            
               Предложеното изменение беше представено и обсъдено в работната група „ЕС—ЕАСТ“ и текстът получи предварително одобрение.
            
         
               (7)
            
            
               Поради това следва да бъде определена позицията на Европейския съюз по отношение на предложеното изменение,
            
         ПРИЕ НАСТОЯЩОТО РЕШЕНИЕ:
   Член 1
   Позицията, която Европейският съюз да заеме в Съвместния комитет ЕС—ЕАСТ по общия транзитен режим относно приемането на Решение № ХХХ на този комитет за изменение на Конвенцията от 20 май 1987 г. за общ транзитен режим, се основава на проекта на решение, приложен към настоящото решение.
   Незначителни промени в проекта за решение могат да бъдат приемани от представителите на Съюза в Съвместния комитет ЕС—ЕАСТ, след като Съветът бъде надлежно уведомен.
   Член 2
   След като Решението на Съвместния комитет ЕС—ЕАСТ по общия транзитен режим бъде прието, Комисията го публикува в Официален вестник на Европейския съюз.
   
   Член 3
   Адресати на настоящото решение са държавите членки.
   
      Съставено в Люксембург на 26 юни 2012 година.
      
         
            За Съвета
         
         
            Председател
         
         N. WAMMEN
      
   
   
      (1)  ОВ L 226, 13.8.1987 г., стр. 2.
   
      ПРОЕКТ НА
      РЕШЕНИЕ № ХХХ НА СЪВМЕСТНИЯ КОМИТЕТ ЕС—ЕАСТ ПО ОБЩИЯ ТРАНЗИТЕН РЕЖИМ
      от
      за изменение на Конвенцията от 20 май 1987 година за общ транзитен режим […]
      СЪВМЕСТНИЯТ КОМИТЕТ,
      като взе предвид Конвенцията от 20 май 1987 г. за общ транзитен режим (1), и по-специално член 15, параграф 3, буква а) от нея,
      като има предвид, че:
      
                  (1)
               
               
                  Хърватия изрази желание да се присъедини към Конвенцията от 20 май 1987 г. за общ транзитен режим (наричана по-долу „Конвенцията“) и получи покана след решението от 19 януари 2012 г. на Съвместния комитет, създаден с конвенцията.
               
            
                  (2)
               
               
                  Във връзка с това в конвенцията следва да бъдат добавени текстовете на хърватски език на езиковите препратки, използвани в конвенцията, при спазване на съответния ред.
               
            
                  (3)
               
               
                  Прилагането на настоящото решение е свързано с датата на присъединяване на Хърватия към конвенцията.
               
            
                  (4)
               
               
                  За да могат да се използват формулярите за гаранциите, отпечатани съгласно критериите, валидни преди датата на присъединяването на Хърватия към конвенцията, следва да се установи преходен период, през който отпечатаните формуляри, с някои изменения, да могат да продължат да бъдат използвани.
               
            
                  (5)
               
               
                  Поради това конвенцията следва да бъде съответно изменена,
               
            ПРИЕ НАСТОЯЩОТО РЕШЕНИЕ:
      Член 1
      Допълнение III към Конвенцията за общ транзитен режим се изменя, както е посочено в приложението към настоящото решение.
      Член 2
      1.   Настоящото решение се прилага от датата на присъединяване на Хърватия към конвенцията.
      2.   Формулярите на основата на образците в приложения В1, В2, В3, В4, В5, В6 към допълнение III могат да продължат да се използват най-късно до края на дванадесетия месец след датата на прилагане на настоящото решение, при условие че се извършат необходимите географски адаптации, както и адаптациите във връзка със служебния адрес или адреса на упълномощения представител.
      
         Съставено в Брюксел на
         
            
               За Съвместния комитет
            
            
               Председател
            
         
      
      
         (1)  ОВ L 226, 13.8.1987 г., стр. 2.
      
         ПРИЛОЖЕНИЕ
         
                     1.
                  
                  
                     В клетка 51 на приложение Б1 се добавя следното тире между Обединеното кралство и Исландия:
                     „Хърватия HR“
                  
               
                     2.
                  
                  
                     В приложение Б6 дял III се изменя, както следва:
                     
                                 2.1.
                              
                              
                                 В първата част на таблицата „Ограничена валидност — 99200“ се добавя следното тире преди IS:
                                 
                                    
                                       „—
                                       HR Valjanost ograničena“
                              
                           
                                 2.2.
                              
                              
                                 Във втората част на таблицата „Освободено — 99201“ се добавя следното тире преди IS:
                                 
                                    
                                       „—
                                       HR Oslobođeno“
                              
                           
                                 2.3.
                              
                              
                                 В третата част на таблицата „Алтернативно доказателство — 99202“ се добавя следното тире преди IS:
                                 
                                    
                                       „—
                                       HR Alternativni dokaz“
                              
                           
                                 2.4.
                              
                              
                                 В четвъртата част на таблицата „Различия: митническо учреждение, където стоките са представени … (наименование и страна) — 99203“ се добавя следното тире преди IS:
                                 
                                    
                                       „—
                                       HR Razlike: Carinarnica kojoj je roba podnesena … (naziv i zemlja)“
                              
                           
                                 2.5.
                              
                              
                                 В петата част на таблицата „Излизането от … подлежи на ограничения или такси съгласно Регламент/Директива/Решение № … — 99204“ се добавя следното тире преди IS:
                                 
                                    
                                       „—
                                       HR Izlaz iz … podliježe ograničenjima ili pristojbama temeljem Uredbe/Direktive/Odluke br … “
                              
                           
                                 2.6.
                              
                              
                                 В шестата част на таблицата „Освободено от задължителен маршрут — 99205“ се добавя следното тире преди IS:
                                 
                                    
                                       „—
                                       HR Oslobođeno od propisanog plana puta“
                              
                           
                                 2.7.
                              
                              
                                 В седмата част на таблицата „Одобрен изпращач — 99206“ се добавя следното тире преди IS:
                                 
                                    
                                       „—
                                       HR Ovlašteni pošiljatelj“
                              
                           
                                 2.8.
                              
                              
                                 В осмата част на таблицата „Освободен от подпис — 99207“ се добавя следното тире преди IS:
                                 
                                    
                                       „—
                                       HR Oslobođeno potpisa“
                              
                           
                                 2.9.
                              
                              
                                 В деветата част на таблицата „Забранено общо обезпечение — 99208“ се добавя следното тире преди IS:
                                 
                                    
                                       „—
                                       HR Zabranjeno zajedničko jamstvo“
                              
                           
                                 2.10.
                              
                              
                                 В десетата част на таблицата „Използване без ограничения — 99209“ се добавя следното тире преди IS:
                                 
                                    
                                       „—
                                       HR Neograničena uporaba“
                              
                           
                                 2.11.
                              
                              
                                 В единадесетата част на таблицата „Издаден впоследствие — 99210“ се добавя следното тире преди IS:
                                 
                                    
                                       „—
                                       HR Izdano naknadno“
                              
                           
                                 2.12.
                              
                              
                                 В дванадесетата част на таблицата „Разни — 99211“ се добавя следното тире преди IS:
                                 
                                    
                                       „—
                                       HR Razni“
                              
                           
                                 2.13.
                              
                              
                                 В тринадесетата част на таблицата „Насипно — 99212“ се добавя следното тире преди IS:
                                 
                                    
                                       „—
                                       HR Rasuto“
                              
                           
                                 2.14.
                              
                              
                                 В четиринадесетата част на таблицата „Изпращач — 99213“ се добавя следното тире преди IS:
                                 
                                    
                                       „—
                                       HR Pošiljatelj“
                              
                           
               
                     3.
                  
                  
                     Приложение В1 се заменя със следното:
                     
                        „ПРИЛОЖЕНИЕ В1
                        
                           РЕЖИМ НА ОБЩ/ОБЩНОСТЕН ТРАНЗИТ
                        
                        
                           
                        
                           
                     
                  
               
                     4.
                  
                  
                     Приложение В2 се заменя със следното:
                     
                        „ПРИЛОЖЕНИЕ В2
                        
                           РЕЖИМ НА ОБЩ/ОБЩНОСТЕН ТРАНЗИТ
                        
                        
                           
                        
                           
                     
                  
               
                     5.
                  
                  
                     Приложение В4 се заменя със следното:
                     
                        „ПРИЛОЖЕНИЕ В4
                        
                           РЕЖИМ НА ОБЩ/ОБЩНОСТЕН ТРАНЗИТ
                        
                        
                           
                        
                           
                     
                  
               
                     6.
                  
                  
                     В клетка 7 на приложение В5 между думите „Европейска общност“ и „Исландия“ се вмъква думата „Хърватия“.
                  
               
                     7.
                  
                  
                     В клетка 6 на приложение В6 между думите „Европейска общност“ и „Исландия“ се вмъква думата „Хърватия“.